**«Τεχνικές προδιαγραφές για την παροχή υπηρεσιών συντήρησης ιατροτεχνολογικού εξοπλισμού «Ενδοσκοπικά όργανα», του κατασκευαστικού οίκου Olympus, συμπεριλαμβανομένων και των ανταλλακτικών, για την κάλυψη αναγκών του Π.Γ.Ν. Αλεξανδρούπολης»**

1. **Υποχρεώσεις αναδόχου**
2. **Προληπτική συντήρηση.**

Οι προληπτικές συντηρήσεις θα γίνονται σύμφωνα με το χρονοδιάγραμμα που θα υποβάλλει ο ανάδοχος με την προσφορά του, στο οποίο θα αναφέρονται αναλυτικά όλες οι προβλεπόμενες από τον κατασκευαστικό οίκο εργασίες και έλεγχοι.

Η προληπτική συντήρηση θα περιλαμβάνει τους περιοδικούς ελέγχους ορθής λειτουργίας και την συντήρηση του εξοπλισμού, σύμφωνα με τις προδιαγραφές του κατασκευαστικού οίκου. Επιπλέον, θα περιλαμβάνει όλες τις αναγκαίες ρυθμίσεις, ευθυγραμμίσεις, τον καθαρισμό των μηχανημάτων, όλα τα απαιτούμενα Service kits και ανταλλακτικά, τις απαιτούμενες αναβαθμίσεις και βελτιώσεις λογισμικού και υλικού, καθώς και κάθε εργασία που απαιτείται, σύμφωνα με τις υποδείξεις του κατασκευαστή, για τη διατήρηση του εξοπλισμού σε άριστη λειτουργική κατάσταση.

**Μετά από κάθε προληπτική συντήρηση θα πιστοποιείται εγγράφως η καλή και αξιόπιστη λειτουργία του κάθε μηχανήματος/οργάνου σύμφωνα πάντα με τις υποδείξεις του κατασκευαστικού οίκου**.

Ο ανάδοχος υποχρεούται να δηλώσει στην προσφορά τον αριθμό των επισκέψεων προληπτικής συντήρησης ανά μηχάνημα κατά τη διάρκεια της σύμβασης, σύμφωνα με όσα προβλέπονται στα εγχειρίδια λειτουργίας του κατασκευαστικού οίκου. Οι εν λόγω επισκέψεις θα λαμβάνουν χώρα κατά την διάρκεια των εργασίμων ωρών και ημερών και θα συμφωνούνται με τα αντίστοιχα τμήματα του Νοσοκομείου.

1. **Αποκατάσταση βλάβης.**

Ο ανάδοχος υποχρεούται να ανταποκριθεί άμεσα, για αποκατάσταση οποιασδήποτε βλάβης του μηχανήματος και να πραγματοποιεί απεριόριστο αριθμό επισκέψεων για τον εντοπισμό και αποκατάσταση βλαβών, ανεξάρτητα της αιτίας που προκάλεσε την βλάβη.

Εξαιρούνται οι επαναλαμβανόμενες ίδιες βλάβες, που αφορούν το ίδιο μηχάνημα/εξοπλισμό (S/N) ή μέρος του, και επαναλαμβάνονται πάνω από μια φορά στο εξάμηνο.

Η βλάβη θα γνωστοποιείται στον ανάδοχο, είτε κατά τη διάρκεια των επισκέψεων προληπτικής συντήρησης, είτε κατά τα μεσολαβούντα διαστήματα μεταξύ των επισκέψεων αυτών. Η γνωστοποίηση της βλάβης στον ανάδοχο θα γίνεται μέσω του ηλεκτρονικού ταχυδρομείου (e-mail), την ηλεκτρονική διεύθυνση του οποίου ο ανάδοχος πρέπει να δηλώσει στην προσφορά του, που θα καταθέσει.

Ο χρόνος ανταπόκρισης δεν θα υπερβαίνει τις 24 ώρες. Ο μέγιστος χρόνος ακινητοποίησης κάθε μηχανήματος λόγω βλαβών δεν θα ξεπερνά σε ετήσια βάση τις 10 εργάσιμες ημέρες. Σαν ακινητοποίηση του μηχανήματος νοείται οποιαδήποτε βλάβη που καθιστά ολόκληρο ή μέρος του μηχανήματος να μην μπορεί να αποδώσει σύμφωνα με τις δυνατότητες του, οπότε και θα αρχίζει και να μετρά ο χρόνος ακινητοποίησης από την αναγγελία της βλάβης στο συντηρητή.

Στο χρόνο ακινητοποίησης δεν προσμετρείται ο χρόνος για τη διενέργεια του προγράμματος συντήρησης, την αντικατάσταση αναλωσίμων και την αποκατάσταση βλαβών που οφείλονται σε μη ενδεδειγμένη χρήση ή εφόσον ο ανάδοχος προβεί σε προσωρινή αντικατάσταση του μηχανήματος με άλλο, μέχρι αποκατάστασης της βλάβης. Σε περίπτωση υπέρβασης του ετήσιου ορίου ακινητοποίησης, το Νοσοκομείο δικαιούται να επιβάλλει ως ποινική ρήτρα την χωρίς χρέωση παράταση της σύμβασης κατά 5 (πέντε) ημέρες για κάθε ημέρα υπέρβασης του ορίου.

Εκτός από τις κυρώσεις που προβλέπονται στον Κανονισμό Προμηθειών Δημοσίου, o ανάδοχος ευθύνεται και για κάθε ζημία που τυχόν θα προκύψει εις βάρος του Νοσοκομείου από την μη εκτέλεση ή την κακή εκτέλεση της σύμβασης.

1. **Ημέρες και ώρες συντήρησης και αποκατάστασης βλαβών.**

Όλες οι επισκέψεις του συντηρητή είτε πρόκειται για προληπτική συντήρηση είτε για αποκατάσταση κάποιας βλάβης, θα εκτελούνται στο χώρο του Νοσοκομείου τις εργάσιμες μέρες και ώρες και θα συμφωνούνται με τα αντίστοιχα τμήματα του Νοσοκομείου. Εξαιρούνται οι ημέρες των εορτών και αργιών εκτός και αν έχει προηγηθεί από κοινού συνεννόηση για κάτι διαφορετικό. Τα έξοδα μετακίνησης και διαμονής του τεχνικού θα καλύπτονται πλήρως από τον ανάδοχο. Επίσης, σε περίπτωση απλής βλάβης που μπορεί να αποκατασταθεί από την τεχνική υπηρεσία του Νοσοκομείου ή τους ίδιους τους χειριστές, ο ανάδοχος θα παρέχει τη δυνατότητα τηλεφωνικής υποστήριξης, με την παροχή των απαιτούμενων πληροφοριών, οδηγιών ή διευκρινίσεων.

1. **Συμμόρφωση με τις προδιαγραφές του κατασκευαστικού οίκου.**

Όλες οι εργασίες συντήρησης και αποκατάστασης βλαβών θα πρέπει να γίνονται πάντα με γνώμονα τις οδηγίες και τα εγχειρίδια συντήρησης του κατασκευαστικού οίκου καθώς και τις ισχύουσες προδιαγραφές των αναγνωρισμένων διεθνών προτύπων ασφαλείας και λειτουργίας για μηχανήματα τέτοιου τύπου. Οι εργασίες αυτές θα διεξάγονται από τους εκπαιδευμένους τεχνικούς του αναδόχου, με τα απαιτούμενα ειδικά εργαλεία και όργανα μέτρησης και ελέγχου κατά τρόπο τεχνικά άρτιο. **Οι συμμετέχοντες οφείλουν να υποβάλουν με την προσφορά τους ακόλουθες βεβαιώσεις/πιστοποιητικά:**

1. Πιστοποιητικά εκπαίδευσης των τεχνικών του συντηρητή για τα εν λόγω μηχανήματα από τον κατασκευαστικό οίκο.
2. Πιστοποιητικά διακρίβωσης των οργάνων μέτρησης και ελέγχων που θα χρησιμοποιηθούν κατά την διάρκεια της σύμβασης συντήρησης.
3. Πιστοποιητικό της εταιρείας συντήρησης ΕΝ ISO 9001 και ΕΝ ISO 13485 για την διακίνηση και τεχνική υποστήριξη ιατροτεχνολογικού εξοπλισμού.
4. **Δελτίο τεχνικής αναφοράς (service report).**

Μετά από κάθε προληπτική συντήρηση η αποκατάσταση βλάβης, τα μηχανήματα θα παραδίδονται προς χρήση μαζί με συμπληρωμένο και υπογεγραμμένο έντυπο τεχνικής αναφοράς (service report ) που θα αναφέρει, το serial number του μηχανήματος, την ώρα έναρξης και τέλους των εργασιών, τις εργασίες που πραγματοποιήθηκαν αναλυτικά, τα ανταλλακτικά που χρησιμοποιήθηκαν, καθώς και τυχόν παρατηρήσεις η προτάσεις για βελτίωση της λειτουργίας και απόδοσης των μηχανημάτων.

**Στο Τεχνικό Δελτίο να αναφέρεται υποχρεωτικά** η λειτουργική κατάσταση του μηχανήματος μετά το τέλος των εργασιών.

1. **Ανταλλακτικά.**

Στην περίπτωση που απαιτείται κάποιο ανταλλακτικό για την αποκατάσταση μίας βλάβης, ο ανάδοχος καλείται να καλύψει την προμήθεια και εγκατάσταση αυτού. Το κόστος όλων των ανταλλακτικών καθώς και τα έξοδα αποστολής και εγκατάστασης αυτών για την αποκατάσταση οποιασδήποτε βλάβης θα καλύπτονται εξολοκλήρου από τον ανάδοχο χωρίς καμία επιβάρυνση για το Νοσοκομείο.

Εξαιρούνται τα αναλώσιμα και υλικά που απαιτούνται για την συνήθη χρήση του μηχανήματος, καθώς και η κεφαλή του υπερήχου του υπερηχοβρογχοσκοπίου BF-UC190F.

Ο ανάδοχος οφείλει να ορίσει ρητώς με την προσφορά του, τον κωδικό και την τιμή έξω-συμβατικής αγοράς της παραπάνω κεφαλής.

Τα ανταλλακτικά που ενδεχομένως χρησιμοποιηθούν για την επισκευή θα πρέπει να προορίζονται για χρήση σε αντίστοιχα μηχανήματα και να πληρούν όλα τα σχετικά διεθνή και ευρωπαϊκά πρότυπα και οδηγίες, έτσι ώστε να εξασφαλίζεται πλήρως η ασφάλεια και η λειτουργικότητα της συσκευής. Στην περίπτωση που ο κατασκευαστικός οίκος ανακοινώσει την παύση διαθεσιμότητας ανταλλακτικών για κάποιο μηχάνημα ή μέρος αυτού, ο ανάδοχος οφείλει να ειδοποιήσει εγγράφως το Νοσοκομείο.

1. **Απόσυρση μηχανήματος – οριστική παύση λειτουργίας.**

Σε περίπτωση που κάποιο σύστημα/μηχάνημα της παρούσας σύμβασης παραμένει οριστικά εκτός λειτουργίας για έναν από τους παρακάτω λόγους:

* αποδεδειγμένα λόγω μη διάθεσης ανταλλακτικών από τον κατασκευαστικό οίκο (στην περίπτωση αυτή, ο ανάδοχος πρέπει να καταθέσει στο Νοσοκομείο εγκαίρως την αντίστοιχη επιστολή του κατασκευαστικού οίκου για την παύση της διάθεσης των ανταλλακτικών)
* εάν έχει βγει εκτός χρήσης για οποιοδήποτε άλλο λόγο, όπως η προμήθεια καινούριου εξοπλισμού και αντικατάσταση του παλαιού ή καταστροφή ή αχρήστευση του, (στην περίπτωση αυτή, το Νοσοκομείο θα ενημερώνει τον ανάδοχο),

το τμήμα της σύμβασης που αφορά στο εν λόγω μηχάνημα θα παύει, αυτομάτως και αζημίως για αμφότερους τους συμβαλλομένους, και η εν λόγω σύμβαση θα λύεται σε ότι αφορά το συγκεκριμένο μηχάνημα τη συγκεκριμένη ημερομηνία αποστολής της ειδοποίησης.

1. **Φύλλο συμμόρφωσης.**

Να κατατεθεί πλήρες Φύλλο Συμμόρφωσης με όλες τις απαιτούμενες προδιαγραφές **(βλ. «ΠΑΡΑΡΤΗΜΑ Ι»)**, καθώς και **Υπεύθυνη Δήλωση** ότι όλα τα αναφερόμενα στο Φύλλο Συμμόρφωσης είναι αληθή και ακριβή. Η επιτροπή αξιολόγησης των προσφορών έχει το δικαίωμα να ζητήσει διευκρινίσεις και σχετικές παραπομπές σε επίσημες πηγές του κατασκευαστή, για κάποιες τεχνικές προδιαγραφές, εφόσον το θεωρήσει απαραίτητο.

.

1. **Προδιαγραφές συντήρησης μηχανημάτων**
2. **BF-1TH190**, ΒΙΝΤΕΟ-ΒΡΟΓΧΟΣΚΟΠΙΟ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
3. **BF-Q170**, ΒΙΝΤΕΟ-ΒΡΟΓΧΟΣΚΟΠΙΟ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
4. **BF-UC190F**, ΒΙΝΤΕΟ-ΥΠΕΡΗΧΟΒΡΟΓΧΟΣΚΟΠΙΟ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
5. **MINI-ETD2PAA**, ΘΕΡΜΙΚΟΣ ΑΠΟΛΥΜΑΝΤΗΣ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
6. **CV-1500**, ΕΠΕΞΕΡΓΑΣΤΗΣ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
7. **CV-190 Plus**, ΕΠΕΞΕΡΓΑΣΤΗΣ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
8. **EU-ME2**, ΕΠΕΞΕΡΓΑΣΤΗΣ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.
9. **CLV-190**, ΠΗΓΗ ΨΥΧΡΟΥ ΦΩΤΙΣΜΟΥ:  
   Σύμφωνα με τα επίσημα εγχειρίδια και τις προδιαγραφές του κατασκευαστικού οίκου.**ΠΑΡΑΡΤΗΜΑ Ι – ΦΥΛΛΟ ΣΥΜΜΟΡΦΩΣΗΣ**

|  |  |
| --- | --- |
| **ΠΡΟΔΙΑΓΡΑΦΕΣ** | **ΣΥΜΜΟΡΦΩΣΗ (ΝΑΙ/ΟΧΙ)** |
| **Ι.1.** |  |
| **Ι.2.** |  |
| **Ι.3.** |  |
| **Ι.4.** |  |
| **Ι.5.** |  |
| **Ι.6.** |  |
| **Ι.7.** |  |
| **Ι.8.** |  |
| **ΙΙ.1).** |  |
| **ΙΙ.2).** |  |
| **ΙΙ.3).** |  |
| **ΙΙ.4).** |  |
| **ΙΙ.5).** |  |
| **ΙΙ.6).** |  |
| **ΙΙ.7).** |  |
| **ΙΙ.8).** |  |